
Si asa este, dragi Shaumbra! Ajungem la finalul seriei Saltului Cuantic, ferm ancorati in Energia Noua. Oh, desigur, vor mai avea loc inca multe schimbari si transformari pe Pamant, timp de sute si sute de ani. Ale voastre vor fi scurte, desigur, insa, cand am inceput sa vorbim prima oara despre Energia Noua si despre constiinta noua, cu multi, multi ani in urma, era doar o teorie. Stiam ca urma sa vina, o puteati simti venind, insa nimeni dintre noi nu stia cum se va dezvalui, cum va incepe sa patrunda in constiinta de pe Pamant, nu stiam cum va incepe sa coexiste cu Energia Veche.

V-am spus recent ca s-a efectuat o masuratoare, cu cateva luni in urma, dupa celebrarea Saltului Cuantic, ca sa vedem unde se gasea constiinta umana, sa vedem unde erati voi, caci aceasta urma sa atraga uneltele care urmau sa va serveasca. Astfel puteati atrage instrumentele care sa va ajute sa lucrati cu ceilalti oameni. Astazi, noi stim ca noua constiinta este aici, ca nu este doar un concept, nu este doar o filozofie, ci se afla aici, pe Pamant.

Unii dintre voi incepeti sa lucrati cu ea, cu cate o particula, cu cate un fragment o data. Este foarte neobisnuita, intr-un fel, deoarece nu actioneaza ca Energia Veche. Pe de alta parte, este foarte frustrant, deoarece voi aveti unele asteptari in privinta cuvintelor noua sau constiinta, insa ea nu se comporta in acord cu acesti termeni, noua si constiinta. Ea determina multe schimbari in viata voastra si peste tot in lume, in acest moment. Dar, ea este aici.

Ajungem la finalul Seriei Saltului Cuantic stiind ca v-ati extins propria constiinta in moduri de care inca nu sunteti constienti. V-ati adus aici resurse, energii, aspecte proprii, aspecte potentiale din viitor, ca si Divinul vostru. Voi organizati o mare petrecere, o celebrare a vietii voastre aici, pe Pamant!

Experienta lui Tobias

Pentru mine, Tobias, sunt momentele cele mai interesante si mai frumoase! Ce oportunitate unica am eu sa stau aici, in fata voastra, prin constiinta mea, nu in forma umana, ci in spirit, de cealalta parte de voal (care se afla la o distanta de jumatate de respiratie fata de realitatea voastra), pana in punctul in care pot sa vorbesc atat de clar cu fiecare dintre voi si pot sa va simt atat de clar!

Ce lucru minunat este faptul ca am deja un corp pe Pamant, ca ma pregatesc sa vin in acel corp, cam intr-un an de zile! Shoud-urile mele cu voi sunt numarate, insa spun asta cu bucurie. Nu este vorba despre moarte, ci despre nastere. Nu va spun la revedere, nici nu plec de langa voi, ci ma voi alatura voua pe Pamant.

Cata frumusete in viata mea! Pot sa spun ca n-am experimentat niciodata acest echilibru incredibil si aceasta abilitate de a fi aici, cu voi, in spirit, abilitatea de a avea deja un corp uman aici, pe Pamant! Descopar ca am multe lucruri de spus, ca sunt multe lucruri pe care as dori sa vi le reamintesc, deoarece, in realitate, mi le spun mie, i le spun lui Sam.

Noi facem acestea impreuna: scriem aceasta carte, cream acest film impreuna, indiferent de cum ati dori voi sa priviti aceste lucruri. Eu realizez aceste lucruri cu voi. De asemenea, fac asta pentru Sam, pentru mine, ca o reamintire. Va fi ceea ce ma va aduce la mine, caci este foarte usor sa te pierzi in confuzia constiintei de masa. Este foarte usor sa uiti cine esti si sa devii atat de absorbit in lumea fizica 3D, incat sa pretinzi ca este Tot Ceea Ce Este. Aceste materiale, pe care le cream impreuna, vor fi cele pe care le va descoperi Sam.

Lui ii place sa intre pe internet. Ii place sa hoinareasca in jurul radacinii cunoasterii, a intelepciunii omenirii din prezent. Sam nu stie ca intr-o zi, nu peste mult timp, va intalni un cuvant, un cuvant care va rezona in el, care il va inconjura in mister. Initial nu-si va reaminti sau nu va intelege de ce are un anumit impact asupra lui, insa ii va provoca o incredibila deschidere. Cuvantul este Shaumbra. El va descoperi asta pe internet, intr-o zi. Isi va gasi calea spre voi. El isi va descoperi calea, mai mult decat orice, spre el insusi.

Am admis in fata unui grup Shaumbra, in trecut, ca acesta este un timp interesant pentru mine, deoarece, ca Tobias, chiar si ca To Bi Wah, fiinta-suflet care sunt, ajung intr-un fel de seductie, fiind atras in aceasta realitate pamanteana.

Magnetismul fizic al acestei dimensiuni, in care va aflati, este atat de intens! Voi credeti ca forta de gravitatie a Pamantului este puternica? Gravitatia fizica care atrage cele mai evoluate fiinte-suflet in aceasta realitate foarte densa si le face sa uite cine erau este coplesitoare! Eu pot simti aceasta atractie, aceasta seductie. Si, asa cum v-am spus la ultima intalnire, nu ii opun rezistenta. Nu o neg. Nu ma lupt cu ea. Voi continua in alt mod. Ma voi scufunda in ea, imi voi permite sa fiu in ea atat de profund, incat acest fapt va induce intelegerea ca nu este Tot Ceea Ce Este.

Vedeti voi, rezistenta opusa de Sinele uman si de conditia umana reprezinta unul dintre lucrurile care determina confuzie si va face sa uitati cine sunteti. Este o fizica uimitoare care are loc, deoarece exista o parte din voi (ingerul, fiinta-suflet, fiinta cu constiinta inalta) careia ii opune rezistenta si in acest moment acel lucru numit conditia umana. O parte din voi o impinge inapoi. O parte din voi spune: “Daca ma voi abandona total acestui lucru numit eu insumi in realitatea 3D, cu siguranta ca ma voi pierde.” Si acesta este adevaratul lucru care va ajuta sa va pierdeti.

Prin scufundarea totala, prin permisiunea de a fi profund in ea, atunci va reamintiti, cu adevarat. Asta este ceea ce eu, Tobias, fac acum. Sunt efecte secundare interesante, deoarece eu pot simti la nivel de spirit ceea ce voi numiti amnezie ( care se instaleaza). Exista zile in care, chiar si de aceasta parte, in timp ce stau cu Adamus, cu Kuthumi si cu altii, simt ca alunec, ca si cum n-ar fi acolo toate rotitele care sa se angreneze impreuna. Un moment sunt la vila mea si lucrez cu voi, iar in urmatorul moment sunt Sam. Are loc o dinamica foarte interesanta si trebuie sa spun ca este una dintre cele mai minunate experiente – daca nu ii opuneti rezistenta.

Frumusetea vietii 

Eu imi permit sa simt totalitatea experientei umane. Trebuie sa adaug ceva aici, ceva ce as dori sa simtiti cu totii in urmatoarea luna. Nu exista nimic asemanator frumusetii realitatii umane, a Pamantului, a existentei tridimensionale! Stiu ca unii va spuneti: “Dar frumusetea este in Rai!”. Oh, si el este minunat! Voi spuneti: “Frumusetea exista in taramurile cristaline”. Si ea este inimaginabila! Voi spuneti: “Frumusetea consta in a fi eliberat de corp”. Si asta este adevarat, intr-o anumita masura. Dar adevarata frumusete, in mod total (frumusetea care cuprinde realitatea fizica, frumusetea care necesita si implica toate simturile voastre in actiune, o frumusete care este simtita profund in suflet si care poate fi experimentata intr-un corp fizic), poate fi gasita doar pe Pamant! Cea mai mare frumusete pe care am experimentat- o vreodata, in toate vietile mele, este frumusetea care se gaseste pe Pamant!

Dragi prieteni, Pamantul isi are provocarile si dificultatile sale. Ele sunt iluzii. Dualitatea este o iluzie. Frica este o iluzie, care se joaca in grandoarea frumusetii vietii. Frumusetea se gaseste chiar aici!

Atat de multi oameni ii duc dorul! Ei sunt orbi fata de ea. Au ajuns intr-o mentalitate a telurilor. Mereu cauta frumusetea altundeva si mereu isi spun ca se afla altundeva. Dar eu pot sa va spun ca adevarata frumusete, in toata maretia ei, nu exista nicaieri in Univers, ci se afla aici!

Eu stiu ca in zilele vostre dificile pare sa exista orice, in afara de frumusete. Ele apar ca pline de stres, frica si nesiguranta. Dar, imaginati-va, daca puteti, ca incetati sa mai indepartati acele lucruri: ca incetati sa mai fugiti de frica, ca incetati sa mai controlati vechiul aspect uman, ca incetati sa va ingrijorati de ceea ce se va intampla. Atunci veti incepe sa apreciati adevarata frumusete a vietii!

Incetati sa va mai ingrijorati de unele lucruri, precum moartea! Moartea, asa cum am discutat in shoud-ul trecut, moartea reprezinta o frumusete, prin ea insasi.

Experienta onorarii si recunostintei fata de corpul fizic, din ultimele momente, experienta reamintirii a tot ceea ce ati facut, fara judecata, fara rusine - acestea reprezinta frumusetea. Prin eliberarea corpului fizic voi ajungeti intr-o stare mult mai spirituala. Cata frumusete!

Dar, ce anume este irezistibil, incat spiritul continua sa revina aici, pe Pamant? Ce lucru irezistibil il face sa aiba viata dupa viata? Unii ar dori sa spuna ca este karma. Unii ar dori sa creada ca este vorba despre chestiuni nerezolvate. Unii ar dori sa va faca sa credeti ca trebuie sa va indreptati greselile din trecut. Dar daca n-au existat greseli? Dar daca a fost doar frumusete? Acest lucru determina sufletul sa creeze o alta incarnare si o alta experienta! Doar asta si numai asta!

Este momentul sa eliberati vechile concepte despre pacat, karma si pedeapsa! Este momentul sa acceptati, din nou, frumusetea totala a vietii! Mi-ar placea sa realizez un shoud separat doar despre frumusete. Eu vad lucrurile din ambele perspective: din cea a spiritului si din cea a omului. Eu percep prin ochi, prin urechi, prin atingerea omului, dar simt si prin intregul eu, ca spirit. Ce dar extraordinar v-ati dat: sa fiti pe Pamant, in prezent! Ce timpuri traim impreuna!

Invitatii de astazi 

Shoud-ul de astazi este putin diferit. Voi invita aici musafirii nostri, imediat, si vom aduce energiile la un loc, la cererea voastra. Sa incepem cu invitatii nostri si sa permitem ca intreaga lor energie sa fie prezenta in acest spatiu sacru, sigur, in aceasta mini-dimensiune pe care am creat-o noi. V-am spus inainte ca puteti crea dimensiuni doar prin imaginatie. Unele sunt temporare, unele sunt eterne, altele isi preiau viata pe cont propriu. De fiecare daca cand realizam un shoud impreuna, noi cream o dimensiune, iar ce facem cu aceasta este, in totalitate, in functie de noi.

Am avut sute si sute de intalniri ale Shaumbrei, in lumea intreaga. Fiecare dintre ele continua sa existe intr-o dimensiune. Unele sunt in afara, plutind prin preajma, altele sunt foarte ancorate si impamantate aici. Aceste dimensiuni preiau atributele potrivite, fie ca ca este vorba despre timp si spatiu, fie ca este intelepciune sau constiinta si multe alte atribute, care pot fi desemnate unei dimensiuni pentru a servi unui scop. Am creat o dimensiune chiar aici, cu un scop minunat.

Sa invitam energia lui Albert Einstein, care ni se va alatura mai tarziu si la sesiunea de intrebari si raspunsuri. El constituie o mare parte din acest shoud de astazi. Einstein a fost cunoscut pentru inteligenta sa, insa nu asa de bine cunoscut pentru intuitia sa incredibila, pentru intelepciunea sa, care a trecut dincolo de minte si de fizica de pe Pamant din prezent. Einstein a fost cunoscut pentru formula sa stralucita, insa nu a fost prea cunoscut pentru abilitatea sa de a calatori dincolo de dincolo.

Cand Einstein calatorea, nu o facea cu corpul sau, ci cu constiinta sa. Nu-si lua mintea cu el. El a permis constiintei sale sa calatoreasca in celelalte taramuri, in taramurile care inca nu erau create, in fizica si in frumusetea necunoscutului, a taramurilor multidimensionale. Cand revenea din incredibilele sale calatorii ale constiintei, retinea mai putin de 0,001% din tot ce simtise sau invatase acolo. Dar, a fost suficient! A retinut suficiente informatii si intelepciune incat sa inspire constiinta si astfel a inspirat cunoasterea pentru omenire, in general.

Asa ca, el vine aici (el este foarte, foarte activ pe Pamant, in prezent) ca sa impartaseasca acest moment special si un mesaj special. Asa ca, va rog, prin respiratia acceptarii, spuneti-i bun venit dragului de Einstein!

De asemenea, spunem bun venit energiei lui Yoham! Yoham a fost cunoscut inainte ca Metatron. Yoham a evoluat dincolo de energia lui Metatron, dincolo de ce ati considera a fi metalic sau posibil chiar mental, deoarece constiinta oamenilor de pe Pamant s-a extins si a acceptat lucruri precum intuitia, sentimentele si energia inimii. Metatron era cunoscut ca vocea voastra in Spirit si acum Yoham este cunoscut ca Spiritul vostru din aceasta realitate, ca Spiritul vostru prezent in practica materiala, ca Spiritul vostru prezent in viata voastra zilnica.

Yoham poate fi considerat una dintre cele mai pure si mai inalte energii, dar si una dintre cele mai personale. Energia lui Yoham este esenta anterioara a lui Metatron, care a fost intermediarul dintre voi si ceea ce ati numi Sinele Superior, dintre voi si Spirit, dintre voi si fiintele celeste. Dar, voi nu mai aveti nevoie de vreun intermediar. Nu mai aveti nevoie de vreun reprezentant. Astfel, esenta reala a lui Metatron s-a schimbat si a devenit Yoham, care reprezinta instrumentul vostru de folosit ca proprietate personala, in folosul lui Eu Sunt.

Yoham este foarte, foarte prezent astazi, stralucind in culori aurii, scaldandu-va pe fiecare dintre voi in iubire, compasiune si in ceea ce ati numi un fel de putere. Dar aceasta putere nu este nimic mai mult decat cunoastere. Puterea este intelegerea a cine sunteti si a faptului ca nicio fiinta nu o poate indeparta vreodata de la voi. Niciodata, niciunde!

O nota personala: noi vom invita in aceasta zi, pentru unii dintre voi in special, energia, spiritele animalelor voastre de companie pe care le-ati avut, le-ati iubit si care au trecut dincolo. Unii le-ati pierdut recent. Altii le-ati pierdut cu mult timp in urma. Stim ca acesta este un mesaj personal, pentru unii dintre voi. Ele nu mor si nici nu dispar. Voi stiti ca cel mai mare serviciu pentru un animal, care a fost mult iubit si acceptat, cel mai mare serviciu este sa fie acolo sa va salute atunci cand faceti trecerea, sa va spuna bun venit acasa. Voi stiti cum este sa aveti un animal, ah, care in momentul in care intrati pe usa, nu are importanta ce zi ati avut, da din codita, este atat de pregatit sa fie cu voi, este atat de fericit sa va vada, nu-i asa? Nu este nimic asemanator! Ah, cainii… cainii, in existenta mea ca Tobias, au existat mereu. Intotdeauna a existat un caine in povestea mea, si nu vorbesc despre sotia mea. Eu vorbesc despre… (hohote de ras, Tobias chicoteste)

Rad acum, Shaumbra! Adesea aud (si am de gand sa clarific acest lucru, chiar aici) adesea le aud pe cele care afirma ca au fost sotia mea, in acea viata in care am fost Tobias. Trebuie sa spun ca ea nu este pe Pamant. Multumesc, Doamne, in numele Pamantului! (rasete) Acum St.-Germain spune ca acesta este motivul pentru care alerg inapoi pe Pamant, deoarece ea hoinareste in afara, in alte taramuri (rasete) si prefer sa fiu pe Pamant (Tobias rade) in corpul lui Sam, in loc sa alerg la ea, de cealalta parte. Dar asta este doar o speculatie! (audienta si Tobias rad)

Prin urmare... unde eram?… oh, cainii din viata mea!(hohote de ras) Animalele de companie, cainii, joaca un rol foarte important si, asa cum ti-am spus, draga Michelle, ieri, ele sunt cele care vor fi acolo sa ne salute cand vom reveni de cealalta parte de voal. Uneori, nu are importanta despre ce poate fi vorba. Poate fi putin socant atunci cand revii (minunat, da, dar uneori este putin deconcertant) , insa, in momentul in care simti sau vezi animalul tau de casa asteptandu-te… Asta fac ele: doar asteapta. Oh, ele sunt rabdatoare, se distreaza de cealalta parte, insa ele va asteapta.

Am dori sa aducem la intalnirea noastra, pentru prima oara ca invitati, animalele de companie. Daca aveti animale pe care le-ati pierdut, daca nu va puteti gasi un animal, chiar daca a fost unul din perioada copilariei, le invitam sa fie cu noi astazi, in timp ce realizam acest shoud impreuna!

Mesajul de astazi 

Am dori sa realizam acest shoud in trei parti. Prima parte este discutia de deschidere avuta intre noi, ca Shaumbra. In partea a doua am dori sa reincepem, sa reinitiem ceva. Dupa ce adunam energiile Shaumbrei (ale celor care sunt aici in persoana, ale celor care poate ca asculta si ale celor care vor citi sau vor asculta mai tarziu, ale celor care se cunosc astazi cu numele de Shaumbra), vom cere sa adunam toate energiile impreuna, pentru un moment, pentru un mesaj special! Acest mesaj va fi pentru fiecare dintre voi, personal: de la tine, si de la tine, si de la tine (Tobias ii arata pe cei din audienta), de la voi toti, cei care ascultati!

Reamintiti-va, intr-un shoud recent, St.-Germain a vorbit despre proclamarea a cine sunteti: “Eu sunt Invatator al Energiei Noi. Sunt aici prin alegere. Sunt aici alegand viata, sunt aici ca ghid, ca Invatator, pentru cei care sunt pregatiti”. Datorita unui raspuns covarsitor numeric dupa acel shoud si datorita acceptarii de sine ca Invatatori, am dori sa adunam la un loc toate energiile Shaumbrei, ale fiecaruia dintre voi, si sa alcatuim o scrisoare pentru oamenii care se trezesc.

Mare parte dintre aceste informatii, in mod evident, sunt lucruri pe care deja le cunoasteti si pe care deja le-ati experimentat. Dar, realizati voi, Shaumbra, cat de multi oameni din afara trec acum prin procesul de trezire si nu stiu despre ce este vorba? Intr-o zi au piciorul pe acceleratie, ziua urmatoare au piciorul pe frana. Sunt foarte multi oameni care sunt acolo si care cer zilnic indrumare, cer ajutor, dar, din cauza dualitatii in care se afla, nu ne pot auzi. Ei vor crede ca innebunesc daca vor auzi voci in cap. Nici macar nu ar indrazni sa asculte unele dintre shoud-urile noastre, avute in trecut, deoarece energia insasi le-ar crea mari dificulati. Noi am evoluat cu fiecare dintre voi, pana la ceea ce ati numi un nivel superior. Energia poate fi coplesitoare pentru cei noi.

In a doua faza a shoud-ului de astazi am dori sa va aducem impreuna, daca doriti, pe fiecare dintre voi, ca sa ne punem la un loc energiile iubirii, compasiunii si indrumarii, pentru oamenii care asteapta. Acest mesaj, special de la inceput pana la sfarsit, va trebui sa poata fi pus sub forma de text ,ca sa-i dam drumul pe aripile vantului. Poate fi pus sub forma audio si eliberat in vant. Poate fi pus intr-un pachet al constiintei si eliberat in vant. Vantul poate fi internetul. Vantul poate fi o copie sau o transmisie prin media. Vantul poate fi o discutie. Voi ati spus ca sunteti pregatiti sa fiti Invatatorii Energiei Noi, asa ca sa punem la dispozitie mesajul!

Ei sunt in asteptare. Sunt confuzi. Trec printr-un proces pe care voi l-ati inceput cu vieti in urma, iar ei abia acum ajung la el. Cei care vor trece prin trezire pot fi si Cristalii, care abia vin pe Pamant pentru prima data si pot fi foarte confuzi, coplesiti. Prin intermediul vantului, prin mesajul pe care il trimitem, ei pot descoperi aceste lucruri numite constiinta si Energia Noua. Ei pot descoperi acest mesaj, care ii va ajuta ca propria lor trezire sa capete un sens.

Noi, cei din Consiliul Crimson, continuam sa fim foarte ocupati, lucrand cu Shaumbra. Auzim chemarea celorlalti oameni, insa ei nici nu stiu pe cine sa cheme. Multi dintre ei trec prin tulburari psihice, dezechilibre fizice, prin haos spiritual. Prin urmare, sa ne adunam energiile la un loc, insotiti de Yoham, insotiti de toti cei din Consiliul Crimson, de Einstein si de animalele voastre care au trecut dincolo! Sa luam esenta Shaumbrei, esenta voastra, esenta acestei calatorii si sa scriem impreuna aceasta scrisoare, pentru oamenii care se trezesc!

O vom ruga pe Aandrah (dr. Norma Delaney) sa vina aici, sus. Vom reincepe cu: “Si asa este!” si acesta va fi mesajul.

Va rog sa ne adunam impreuna, pentru acest mesaj!

AANDRAH: Asa ca, in acest moment, in timp ce va scufundati profund in voi, sa stiti ca primiti: primiti, adaugati si imputerniciti acest moment uimitor!

Respirati foarte profund aceasta respiratie, care este respiratia noastra… respiratia noastra… respiratia Shaumbrei!

Inspirati-o profund acum... acum cand spuneti da… da… aceasta respiratie extraordinara! Este respiratia lui Unu… un moment, o iubire… Unu!
Respirati foarte profund… in jos… in jos! Da, caci fara voi si respiratia voastra, Unu nu ar fi complet! Voi… voi sunteti o comoara atat de pretioasa!
Respirati profund acum! Respirati profund…da… da… da!

Scrisoare catre oamenii care se trezesc

TOBIAS: “Si asa este, dragi prieteni: noi am auzit chemarea voastra! Am auzit rugaciunile voastre, v-am simtit suferinta si va cunoastem confuzia. De aceea, va aducem acest mesaj. El si-a gasit calea spre voi, prin intermediul vantului. Si-a gasit calea spre voi prin tehnologia voastra (o puteti numi internet), printr-un prieten care vi l-a oferit sau poate prin ceea ce pare o intamplare, insa noi v-am auzit chemarea, rugaciunea. Am venit sa va raspundem.

Eu sunt Tobias din Consiliul Crimson, un ordin angelic care se afla aici ca sa lucreze cu Invatatorii constiintei, de aici de pe Pamant si din alte taramuri. Vin astazi cu alte fiinte angelice, care provin dintr-un loc al iubirii si al compasiunii, ca sa va sustina si sa va ofere iubire.

De asemenea, aducem acest mesaj din partea unui grup de ingeri umani. Ei se afla in forma umana pe Pamant, in prezent, dar ei sunt ingeri, cu siguranta. Ei au explorat constiinta, Spiritul si pe Dumnezeu, de eoni de timp. Ei sunt in corp fizic pe Pamant, in acest moment. Ei pot fi vecinii vostri, membri ai familiei, prieteni sau chiar oameni pe care inca nu i-ati cunoscut. Dar, ei se afla pe Pamant in acest moment, servind ca un tip nou de Invatatori si de indrumatori. Ei au explorat taramurile constiintei noi, ale Energiei Noi si conceptul Eu Sunt, care inseamna Spirit, Dumnezeu, integrat cu Sinele pe Pamant, chiar acum.

Adunam impreuna energiile ingerilor, ale Spiritului si ale acestui grup de pe Pamant numit Shaumbra, ca sa aducem acest mesaj, ca raspuns la chemarea voastra.

Voi treceti printr-un proces de trezire acum si de aceea ati primit aceasta scrisoare. Procesul de trezire poate fi provocator, poate fi inselator, dar poate fi si minunat, in acelasi timp. 

Stiti ca treceti printr-un proces de trezire atunci cand incepeti sa puneti intrebari despre unele lucruri, precum autoritatea si structura, intrebari pe care nu le-ati pus niciodata inainte; cand incepeti sa va intrebati de ce va aflati pe Pamant, care este semnificatia vietii, ce-ar trebui sa faceti acum.

Stiti ca treceti printr-un proces de trezire atunci cand calea veche de a rezolva problemele din trecut pare sa nu mai functioneze. Treceti printr-un proces de trezire atunci cand stiti ca exista multe alte lucruri acolo, in afara, insa nu puteti sa puneti degetul pe ele. Stiti ca exista o cale mai grozava, insa nu stiti ce reprezinta ea. Stiti ca sunteti pregatiti sa treceti la un nivel total nou de a trai si de a intelege, dar nu stiti cum sa ajungeti acolo.

Stiti ca treceti printr-un proces de trezire cand va simtiti atrasi in interior, cand simtiti ca incepeti sa nu mai doriti prea multe activitati exterioare, cand nu mai aveti nevoie de stimuli si de drama, cum ati avut in trecut.

Stiti ca treceti printr-un proces de trezire atunci cand, in momentele de liniste, poate tarziu in noapte, il chemati pe Dumnezeu, nestiind nici daca exista Dumnezeu, cel putin in modul vechi. Voi chemati o fiinta superioara sau o putere superioara, de altundeva, din afara. Si, voi trimiteti un mesaj din inima voastra, din cea mai reala parte a fiintei voastre: “Draga Spirite, draga Dumnezeule, sunt pregatit!” El provine din adevarul fiintei voastre atunci cand spuneti: “Draga Spirite, Draga Eternule Unu, sunt dornic sa fac orice, insa nu stiu ce este ceea ce ar trebui sa fac”.

Stiti ca treceti printr-un proces de trezire atunci cand toate sistemele vechi de credinta par sa nu mai fie adevarate si cand lucrurile care va erau dragi si apropiate va apar acum ca amintiri din trecut, drept cai ale trecutului. Stiti ca treceti printr-un proces de trezire cand lucrurile care erau visuri si teluri, dorinte ale Sinelui uman, nu mai sunt importante, cu adevarat, insa nici nu stiti ce mai este important.

Daca ascultati acest mesaj, daca il cititi sau daca v-a atins in vreun fel, noi suntem aici, ca sa va spunem ca nu sunteti singuri! Exista fiinte angelice langa voi, chiar acum: nu candva in viitor, nu in trecutul pe care nici nu vi-l mai amintiti, ci chiar acum. Si, printr-o simpla respiratie, prin simpla voastra respiratie, deschideti o usa pentru noi, ca sa fim langa voi, sa va oferim iubire, sa va reamintim de originile voastre angelice, sa va spunem ca avem cea mai mare compasiune si iubire pentru voi. Nu sunteti singuri!

Prin simpla respiratie, din acest moment, voi permiteti sa intre iubirea si compasiunea a zeci, a mii si mii de oameni de pe Pamant, cei care au trecut prin ceea ce treceti voi, printr-un proces foarte similar: prin trezirea Spiritului!

Ei stiu cum este sa pierdeti acele lucruri care va erau dragi. Ei stiu cum este sa fie provocate sistemele de credinta, la fiecare nivel. Ei stiu cum este ca lucrurile ce proveneau din lumea materiala si care erau importante, candva, sa inceapa sa se estompeze. Ei stiu cum este sa pierzi o relatie sau cel putin sa aveti iluzia pierderii ei, asa ca ei, iar acum si voi, va puteti deschide si va puteti permite sa nu mai fiti singuri, nicicand!

Stim ca a fost dificil, provocator si stim ca multe lucruri prin care ati trecut au fost foarte emotionante si, uneori, foarte dramatice. Stim ca ati incercat sa le analizati prin mintea voastra. Ati folosit sisteme, structuri si metode, insa nu ati gasit raspunsuri. Ati incercat sa le analizati, dar ele sunt lucruri ce nu pot fi analizate. Ele pot fi doar simtite si experimentate.

Multi dintre voi ati ajuns la consilieri (profesionisti sau doar prieteni) si ati stiut, in inima voastra, ca metodele si cuvintele pe care vi le spuneau nu va implineau acea dorinta interioara de a va cunoaste, de a cunoaste Spiritul din voi.

Stim ca au fost momente in care doreati doar sa dispareti. Doreati sa nu mai fiti. Nici nu era vorba despre a muri, ci de a iesi din existenta. Provocarile, transformarile, schimbarile pot fi coplesitoare pentru om, pentru minte, pentru acel aspect al vostru (care este cumva orb) care nu vede cine sunteti, cu adevarat. Acest lucru poate fi coplesitor si va poate provoca o atat de mare presiune, incat sa alegeti numai iesirea din existenta.

Dar ingerii care sunt cu voi, acum si ingerii-oameni care stau langa voi, inteleg calatoria voastra. Ei au cateva mesaje pentru voi, dar cel mai important este faptul ca nu sunteti singuri. In al doilea rand, procesul prin care treceti este foarte natural. Poate sa para ca fiind confuz si va puteti simti pierduti, insa ceea ce traiti este ceva foarte natural. Voi permiteti fatadei umane vechi si iluziei a cine gandeati ca erati sa se estompeze. In timp ce se estompeaza, ceea ce veti incepe sa cunoasteti, la cel mai profund, mai iubitor nivel, sunteti voi ca Dumnezeu, de asemenea; voi ca Spirit; voi ca Divin, fara sa mai fiti limitati de identitatea veche umana, ci sa intelegeti ca sunteti eterni, ca sunteti mareti si ca va puteti alege propria realitate, chiar modul in care sa traiti pe Pamant, in acest moment.

Cei dintre noi care ne-au adunat in jurul vostru impartasim cu voi faptul ca toate intrebarile se afla in interior. Ele nu vor fi descoperite prin vreun guru. Nu vor fi descoperite printr-o fiinta angelica: raspunsurile se afla in interiorul vostru. Traind in lumea dualitatii in care traiti, traind cu conceptele de lumina si intuneric, de bine si rau, de masculin si feminin, voi va prindeti si in sistemul de credinta, care spune ca raspunsurile exista altundeva. Dar, cu siguranta, ele exista in interiorul vostru. Ele provin din cel mai adevarat si pretios loc din interior si acesta poate fi descoperit intr-un moment de liniste, in momentul respiratiei, in momentul acceptarii de sine.

Impartasim cu voi si faptul ca nu exista teluri, ca nu exista scopuri, ca nu exista vreun Dumnezeu intr-un paradis indepartat, care va plaseaza pe voi in vreun labirint sau intr-o cursa cu obstacole. Realitatea este ca totul din viata voastra are legatura cu creatia voastra, cu descoperirea frumusetii, cu descoperirea profunzimilor realitatii. Tot ce experimentati acum in viata se datoreaza alegerilor voastre. Nu exista puteri sau fiinte in afara care va fac sa traiti acele lucruri. Nimeni nu dicteaza destinul vietii voastre. Veti descoperi ca totul exista prin alegerea voastra.

Poate ca este o parte din voi, foarte profunda sau indepartata, care a dorit sa aveti experienta trecerii prin viata asa cum ati cunoscut-o voi pana acum, dar intelegeti: voi o creati! Cand intelegeti asta si cand preluati dreptul de stapanire asupra voastra, veti incepe sa intelegeti frumusetea calatoriei voastre. Veti intelege ca nu sunteti pierduti, deloc! Doar v-ati scufundat profund in experienta, v-ati simtit foarte plini de bogatia ei, chiar daca ea a fost dureroasa uneori. Ea a adus insa o noua profunzime si o noua semnificatie sufletului vostru.

Asa ca, in aceasta zi, in acest moment al trezirii la adevaratul Sine, este momentul sa va luati ramas bun de la vechiul Sine uman. Ati incercat sa va agatati de el, sa-l reparati, sa-l reinviati si acum este momentul sa spuneti la revedere identitatii umane, credintelor limitate, vechilor cai ale karmei, vechilor progresii ale vietilor, care v-au mentinut in vechiul carusel. Este momentul sa va luati ramas bun de la aceste lucruri. 

O parte din voi va simti tristete in aceasta privinta. Este doar o moarte a constiintei: nu o moarte a corpului fizic, ci o moarte a constiintei. Dar, cand spuneti la revedere Sinelui vechi, voi eliberati si energiile blocate sau ranite, energiile care nu va mai servesc si nici nu v-au servit timp de multe, multe vieti.
Cand va luati ramas bun de la vechiul Sine uman, descoperiti o noua libertate. Este ca si cum v-ati scoate un costum sau o armura care nu va mai este necesara. Cand eliberati vechiul aspect uman, cand ii spuneti la revedere, voi creati un spatiu in interior, pentru a-i permite sa intre grandiosului Sine, Sinelui Divin, Sinelui vostru angelic, care a asteptat cu rabdare, care a asteptat ca voi sa incetati sa mai participati la acest joc sau experienta minunata, a asteptat sa faceti o alegere, ca sa-l invitati pe adevaratul Voi, Divinul Voi, acum, in aceasta realitate.

Cand spuneti la revedere Sinelui uman, ies la suprafata unele probleme legate de frica, de moarte si de pierderea controlului. Dar, dragi prieteni, acelea sunt iluzii! Cand il eliberati pe cel care credeati ca erati, voi creati un spatiu pentru a fi Tot Ceea Ce Sunteti, cu adevarat. Exista sentimentul ca, daca veti elibera, va veti prabusi intr-un abis intunecat perpetuu, din care nu veti mai reveni, nu veti mai fi gasiti, poate ca doar veti pribegi pierduti printre dimensiuni si universuri. Dar cei din acest grup de ingeri care se afla cu voi acum, din grupul de oameni care se afla cu voi, cu totii au trecut prin experienta si toti inteleg faptul ca, atunci cand il eliberati pe cel ce credeati ca erati, cand aveti incredere in voi insiva, la un nivel foarte intim, la un nivel extraordinar, veti descoperi cine sunteti, cu adevarat.

Aceasta va fi alegerea voastra, desigur! Depinde de voi. Dar, voi ne-ati chemat, v-ati rugat noua, ati cerut raspunsuri la intrebari si de aceea am venit noi, astazi. 

In procesul trezirii la adevaratul Sine, voi spuneti la revedere si Pamantului, asa cum l-ati cunoscut voi. Multi numesc Pamantul Gaia: pamantul, apa, cerul. Gaia este un spirit care a avut grija de Pamant, a hranit Pamantul, toate elementele sale, toate animalele sale si toate padurile, chiar de la inceputul lui. In procesul de trezire, de eliberare, adica de a va lua ramas bun de la Gaia, intelegeti ca responsabilitatea ca sa aiba grija de aceasta planeta nu revine altui spirit. Este responsabilitatea voastra de a fi o parte din ea.

Spiritul Gaiei pleaca incet, asa incat voi si toti ceilalti oameni sa puteti prelua responsabilitatea fata de apa pe care o consumati, fata de pamantul pe care mergeti, fata de cerul pe care il priviti, fata de viata plantelor si a animalelor. Ce experienta minunata si binecuvantata este aceasta, de a multumi Gaiei pentru tot ce a facut, sa-i spuneti adio! si acum sa acceptati responsabilitatea fata de aceasta planeta!

In procesul de trezire prin care treceti, este momentul sa va luati ramas bun de la constiinta umana, asa cum ati cunoscut-o voi. Nu veti mai fi niciodata la fel.

Recent, Pamantul a trecut intr-o noua era si intr-un nou taram. In aceasta noua constiinta, toate lucrurile se schimba. Pamantul, constiinta umana si oamenii evolueaza, in prezent. Schimbarea pe care o vedeti in exteriorul vostru poate parea haotica. Poate parea ca lucrurile se destrama, ca totul se prabuseste. Poate parea ca exista o criza de bunuri. Poate parea ca lucrurile sunt, in mod constant, pe muchie.

Este momentul sa eliberati si aceste lucruri, deoarece omenirea trece printr-un proces de transformare extraordinara! Oamenii trec prin schimbari importante si ceea ce pare a fi o lipsa de combustibil, de benzina, are legatura mai mult cu noi descoperiri in tehnologie, cu noi surse de energie. In loc de a folosi combustibilul vechi, este vorba despre descoperirea unui noi tip de combustibil. Ceea ce pare a fi o criza de bunuri consta din a observa cum sa aveti grija de biologie, intr-un mod nou, cum sa o hraniti intr-un mod nou, cum sa cultivati cereale intr-un mod nou, mult mai natural si mai eficient.

Schimbarile din guverne, schimbarile din politica fac parte toate din proces. Este usor sa patrundeti in frica, sa va faceti griji fata de ce se intampla in lume, in prezent, dar aceste grupuri de ingeri si de oameni stiu ca este vorba doar despre evolutie. Ei stiu ca schimbarea poate parea haotica, insa legile naturala ale evolutiei si ale expansiunii sunt in actiune acum si voi participati la aceasta!

Este vorba despre a va lua ramas bun de la lume, asa cum ati cunoscut-o voi, chiar si in termeni de finante, de prosperitate si bogatie. De foarte mult timp bogatia, puterea, banii de pe Pamant au fost concentrati in doar cateva locuri, pastrati doar de cativa oameni sau manifestati in doar cateva tari. In noua constiinta acest dezechilibru nu mai functioneaza. Astfel, bogatia, chiar si echilibrul a ceea ce ati numi putere, va fi redistribuita. Asta nu inseamna ca cineva va detine mai putin, ci doar ca cei care au ramas in urma ii vor ajunge.

Lumea nu se prabuseste: lumea doar evolueaza! Lumea se reimparte. Lumea devine mai echilibrata si mai echitabila.

In procesul de trezire, lucrurile pot parea ca sunt in intuneric. Lucrurile pot parea ca sunt jalnice. Lucrurile pot parea ca sunt foarte confuze, insa ne aflam aici ca sa va spunem ca este vorba doar despre evolutie. Lumea va merge inainte. Energia Noua va veni aici. Este vorba despre noi intelegeri in stiinta, in matematica, intelegeri in tehnologie si in educatie: toate acestea sosesc acum.

Procesul trezirii poate fi unul singuratic, deoarece este vorba despre a redescoperi cine sunteti, fara ca altii sa va spuna, fara ca sistemele de credinta ale celorlalti sa va modeleze sau sa va creeze viata. Noi stim ca ati trecut prin unele etape foarte intunecate, singuratice si, uneori, foarte triste ale vietii voastre, in care v-ati simtit foarte pierduti si confuzi, simtind ca nimeni nu va asculta. Dar, aceste fiinte angelice si acesti oameni doresc sa aflati ca noi v-am auzit. Noi stim cine sunteti. Noi stim prin ce ati trecut. Si am dori sa stiti ca niciodata nu sunteti singuri!

Procesul vostru de trezire va continua sa se dezvaluie si astfel veti observa frumusetea in acesta. Veti vedea cum voi, ca fiinta divina, l-ati planificat pentru voi insiva. Veti observa ca frica va disparea. Iluziile dualitatii vor disparea si vor fi inlocuite de cunoasterea Unimii!

Va aducem acest mesaj astazi, din partea ingerilor, a oamenilor si a tuturor celor care trec prin procesul de trezire, caci nu sunteti singuri!

Si asa este!”

Dragi Shaumbra, eu, Tobias, revin cu ultima parte. Vom continua sa adunam si sa colectam toate energiile din mesajul nostru de trimis catre cei care se trezesc. Oh, nu vor fi doar cuvinte tiparite sau in format audio! Cei care au cerut acest mesaj va vor simti. Ei vor simti iubirea, compasiunea si impartasirea voastra. Este voba despre a-i ajuta sa iasa din minte, sa se deschida fata de acea parte din ei cu care s-au luptat, careia i-au opus rezistenta.

Vedeti voi, asa cum stiti din propria trezire, exista o parte care o doreste foarte mult si o alta parte care se opune foarte mult. Ati cerut trezirea, insa va temeti de trezire si aceasta dilema, acest conflict este cel care creeaza atat de multa suferinta si nesiguranta. El va face, asa cum va reamintiti din trecut, sa va blocati. Unii numiti asta a fi indecisi. Eu numesc asta blocare in taramul nimanui, undeva intre constiinta Energiei Vechi si trezire.

Impreuna, ne-am impletit in toate experientele voastre, in toata intelepciunea voastra, in toata compasiunea si iubirea voastra, iar acum… sa le lansam in vant! Sa le lansam ca un potential sau ca zeci de mii de potentiale! Sa le lansam sa radieze spre fiecare om care le cheama, acum! Sa le lansam fara agenda, fara asteptari! Nu incercam sa convertim pe nimeni la ceva anume. Nu incercam sa recrutam membri. Ceea ce facem consta din a impartasi iubirea si experienta noastra, a impartasi acea parte a noastra, cea de Invatator, reamintindu- le ca nu sunt singuri.

Unii vor accepta mesajul. Este posibil ca multi sa-l respinga. Dar, cei care il vor accepta vor merge in profunzime. Vor ajunge la clarificare. Le va oferi o noua speranta.

Ah, voi spuneti: “Tobias, cum de n-a existat acest mesaj pentru mine? (rasete) Cum de n-am ajuns la el?”. Ei bine, am putea intra intr-o fizica interesanta, pe care poate Einstein ar dori sa o explice putin, dar deja ati scris acest mesaj pentru voi insiva!

Si asa este!

